CELEX: 32005D0403
Language: lv
Date: 2005-05-25 00:00:00
Title: 2005/403/EK: Komisijas Lēmums (2005. gada 25. maijs), ar ko atsevišķiem būvizstrādājumiem izveido jumtu un jumtu segumu ārējās ugunsizturības klases, kā paredzēts Padomes Direktīvā 89/106/EEK (izziņots ar dokumenta numuru K(2005) 1501)  (Dokuments attiecas uz EEZ)

28.5.2005   
            
            
               LV
            
            
               Eiropas Savienības Oficiālais Vēstnesis
            
            
               L 135/37
            
         KOMISIJAS LĒMUMS
   (2005. gada 25. maijs),
   ar ko atsevišķiem būvizstrādājumiem izveido jumtu un jumtu segumu ārējās ugunsizturības klases, kā paredzēts Padomes Direktīvā 89/106/EEK
   (izziņots ar dokumenta numuru K(2005) 1501)
   (Dokuments attiecas uz EEZ)
   (2005/403/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem (1), un jo īpaši tās 20. panta 2. punktu,
   tā kā:
   
               (1)
            
            
               Direktīvā 89/106/EEK paredzēts, ka, lai ņemtu vērā dažādus aizsardzības līmeņus būvdarbos valsts, reģiona vai vietējā līmenī, skaidrojošajos dokumentos nepieciešams izveidot dalījumu klasēs, kas atbilstu izstrādājumu tehniskajiem rādītājiem attiecībā uz katru pamatprasību. Minētie dokumenti ir publicēti kā “Komisijas paziņojums attiecībā uz Padomes Direktīvas 89/106/EEK skaidrojošajiem dokumentiem” (2).
            
         
               (2)
            
            
               Attiecībā uz drošības pamatprasībām ugunsgrēka gadījumā skaidrojošajā dokumentā Nr. 2 uzskaitīti vairāki savstarpēji saistīti pasākumi, kas kopumā nosaka ugunsdrošības stratēģiju, ko dalībvalstīs var izstrādāt dažādi.
            
         
               (3)
            
            
               Skaidrojošajā dokumentā Nr. 2 noteiktas prasības attiecībā uz būvizstrādājumiem, kas paredzēti jumtiem, kuri pakļauti ārējai uguns iedarbībai.
            
         
               (4)
            
            
               Panākot saskaņotu risinājumu, ar Komisijas 2001. gada 21. augusta Lēmumu 2001/671/EK, ar ko izpilda Padomes Direktīvu 89/106/EEK attiecībā uz jumtu un jumtu segumu ārējās ugunsizturības klasifikāciju (3), tika pieņemta klašu sistēma.
            
         
               (5)
            
            
               Atsevišķām tērauda jumta seguma loksnēm ar plastizola pārklājumu ir nepieciešams izmantot Lēmumā 2001/671/EK noteikto klasifikāciju.
            
         
               (6)
            
            
               Daudzu būvizstrādājumu un/vai būvmateriālu ārējās ugunsizturības raksturlielumi saskaņā ar Lēmumā 2001/671/EK paredzēto klasifikāciju ir vispāratzīti un pietiekami labi zināmi ugunsdrošību reglamentējošām iestādēm dalībvalstīs, tādējādi to atbilstība šiem konkrētajiem raksturlielumiem nav jātestē.
            
         
               (7)
            
            
               Šajā lēmumā paredzētie pasākumi ir saskaņā ar Būvniecības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Būvizstrādājumi un/vai būvmateriāli, kas atbilst visām “ārējās ugunsizturības” raksturlieluma prasībām un kas nav papildus jātestē, norādīti pielikumā.
   2. pants
   Konkrētas klases, kas jāpiemēro dažādiem būvizstrādājumiem un/vai būvmateriāliem un kas ietilpst ārējās ugunsizturības klasifikācijā, kura pieņemta Lēmumā 2001/671/EK, ir norādītas šā lēmuma pielikumā.
   3. pants
   Šis lēmums ir adresēts dalībvalstīm.
   
      Briselē, 2005. gada 25. maijā
      
         
            Komisijas vārdā —
         
         
            priekšsēdētāja vietnieks
         
         Günter VERHEUGEN
      
   
   
      (1)  OV L 40, 11.2.1989., 12. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      (2)  OV C 62, 28.2.1994., 1. lpp.
   
      (3)  OV L 235, 4.9.2001., 20. lpp.
   
      PIELIKUMS
      Šā pielikuma tabulās ir uzskaitīti būvizstrādājumi un/vai būvmateriāli, kas atbilst visām ārējās ugunsizturības raksturlieluma prasībām un kas nav papildus jātestē.
      Tabula
      Ārējās ugunsizturības klases tērauda jumta seguma loksnēm ar plastizola pārklājumu
      
                  Izstrādājums
               
               
                  Klase (1)
                  
               
            
                  
                     Tērauda jumta seguma loksnes ar plastizola pārklājumu kā noteikts turpmāk un ja iekļautas vienslāņa vai daudzslāņu jumta seguma sistēmā, kā sīkāk izklāstīts turpmāk
               
               
                  BROOF (t1)
                  BROOF (t2)
                  BROOF (t3)
               
            
                  Jumta seguma loksnes saskaņā ar EN 14782 un EN 14783, ko veido profilēta tērauda loksnes, plakana tērauda loksnes vai paneļi no rituļos cinkota (coil-coated) tērauda vai no tērauda ar cinka un alumīnija sakausējuma pārklājumu, metāla biezums ≥ 0,40 mm ar organisku ārējo (laika apstākļu ietekmei atklāto) pārklājumu un, pēc izvēles, ar organisku pārklājumu otrā pusē (iekšpusē). Ārējais pārklājums ir no šķidrā veidā lietojamas plastizola krāsas ar maksimālo nominālo sausas krāsas kārtas biezumu 0,200 mm, ar PCS ne vairāk kā 8,0 MJ/m2 un maksimālo bezūdens masu 330 g/m2. Otrās puses organiskā pārklājuma (ja tāds ir) PCS ir ne vairāk kā 4,0 MJ/m2 un maksimālā bezūdens masa – 200 g/m2.
                  Vienslāņa jumta seguma sistēma, ko veido viens slānis neizolēta jumta seguma uz balsta iekārtas (nepārtrauktām vai atsevišķām balsta sliedēm) ar degamības klasifikāciju A2-s1, d0 vai labāku.
                  Daudzslāņu jumta seguma sistēma, kurā tērauda jumta seguma loksnes ar plastizola pārklājumu veido daudzslāņu struktūras ārējo slāni, kurā balsta iekārtas degamības klasifikācija ir A2-s1, d0 vai labāka, un kurā tieši zem tērauda loksnes ar plastizola pārklājumu ir izolējošs slānis ar degamības klasifikāciju A2-s1, d0 vai labāku. Minētā izolācija ir minerālvate bez pārklājuma, kas atbilst EN 13162, un stiklšķiedras pildījums ar minimālo blīvumu 10 kg/m3 (maksimālais sveķu nominālais saturs 5 % pēc svara) un biezumu ≥ 80 mm, vai akmens vate ar minimālo blīvumu 25 kg/m3 (maksimālais sveķu nominālais saturs 3,5 % pēc svara) un biezumu ≥ 80 mm.
                  
                     Savienojumi. Ja augšējā lokšņu slānī ir savienojumi, tie ir šādi:
                  
                              —
                           
                           
                              Trapecveida profilētas loksnes – sānu pārlaidumi pārklājas vismaz par vienu vilni un galu pārlaidumi ir ne mazāki kā 100 mm.
                           
                        
                              —
                           
                           
                              Sinusoidālas gofrētas loksnes – sānu pārlaidumi pārklājas vismaz par 1,5 rievu un galu pārlaidumi ir ne mazāki kā 100 mm.
                           
                        
                              —
                           
                           
                              Plakanas loksnes/paneļi – sānu un galu pārlaidumi ir ne mazāki kā 100 mm.
                           
                        
                              —
                           
                           
                              Jumta seguma sistēma ar stāvšuvēm – sānu savienojumu pārlaidumos ir vertikālas šuves, kas pārklājas vai pārsedz viena otru, pietiekami nodrošina nepārtrauktu ciešu saskari starp loksnēm un veido ūdensnecaurlaidīgu savienojumu, un attiecīgā gadījumā galu savienojumu pārlaidumi ir ne mazāki kā 100 mm.
                           
                        
                     Hermētiķis ir butilmastika vai līdzīga ar nominālo blīvumu 1 500–1 700 kg/m3, kas nepārtraukti izmantota savienojuma pārklājumu vietās attiecībā apmēram 45 g uz garuma metru.
                  
                     Stiprinājumi. Jumta seguma loksnes stiprina pie balsta konstrukcijas ar mehāniskiem metāla stiprinājumiem, kas atbilstoši nodrošina jumta konstrukcijas struktūras stabilitāti ar papildu mehāniskiem metāla stiprinājumiem, ko izmanto, lai nodrošinātu nepārtrauktu ciešu saskari starp loksnēm un veidotu ūdensnecaurlaidīgus savienojumus.
               
            
         (1)  Ārējās ugunsizturības klase atbilstoši Lēmuma 2001/671/EK pielikuma tabulai.